stanford-oval/wikipedia huggingface dataset:
Fareham

| Fareham |
| --- | --- |
 Farehamin tori.
 Farehamin sijainti Englannissa ja Hampshiressä.
 fiFareham 
 50°51′N, 1°11′W 
Valtio:  Yhdistynyt kuningaskunta
Osa:  Englanti
Alue:  Kaakkois-Englanti
Kreivikunta:  Hampshire
Hallinnon tyyppi:  Kaupunkipiiri
Maantiede
Kokonaispinta-ala:  12 km²
Väestö
Väkiluku (2021):  43 000
Väestötiheys:  3 608 as./km²
 www.fareham.gov.uk 
Fareham on noin 43 000 asukkaan kaupunki ja 115 000 asukkaan kaupunkipiiri Hampshiren kreivikunnassa Etelä-Englannissa, Portsmouthin luonnonsataman luoteispuolella. Kaupunkipiirin alueella on Farehamin maaseutukaupungin lisäksi useita historiallisia asutuskeskuksia, kuten Portchester ja Titchfield. South Hampshiren metropolialueella, johon kuuluvat Farehamin lisäksi Southampton, Portsmouth, Eastleigh ja Winchester, asuu noin 1,2 miljoonaa ihmistä.
Farehamin työttömyys- ja rikollisuusluvut ovat alle maan keskitason, asuntojen hinnat taas kalliimpia.[lähde? ] Fareham on perinteistä punasavialuetta, jossa on tehty tiiliä. Esimerkiksi Royal Albert Hall Lontoossa on tehty Farehamin punatiilestä.  Farehamissa on laivastotukikohta.
Aiheesta muualla

Kuvia tai muita tiedostoja aiheesta Fareham Wikimedia Commonsissa
Farmi

Farmi tarkoittaa yleensä maatilaa.
Televisio-ohjelmat

Farmi on myös kolmen Suomessa esitetyn televisio-ohjelman nimi:
Farmi, suomalainen makasiinityyppinen nuortenohjelma TV2:ssa vuosina 2004–2007
Farmi, suomalainen tositelevisiosarja, jonka ainoa tuotantokausi esitettiin Nelosella vuoden 2014 keväällä
Farmi Suomi, suomalainen tositelevisiosarja, jonka ensimmäinen kausi esitettiin Nelosella keväällä 2020.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Farmi”, voi hakea sivunnimihaulla, laajalla sivunnimihaulla tai tekstihaulla.
Ferdinand Kurlbaum

Ferdinand Kurlbaum vuonna 1907.
Ferdinand Kurlbaum (4. lokakuuta 1857 – 29. heinäkuuta 1927) oli saksalainen fyysikko. Kurlbaum opetti Berliinin teknillisessä yliopistossa[lähde? ] ja keksi Heinrich Rubensin kanssa jäännössäteilymenetelmän, jonka avulla Max Planck kehitti hypoteesinsä kvanteista.
Fabryn tauti

Fabryn tauti on perinnöllinen, α-galaktosidaasi-entsyymin (α-GAL) puutoksesta johtuva rasva-aineenvaihdunnan sairaus. α-GAL pilkkoo solujen sisäseinämiin kerääntyvää globotriaosyyliseramiidia (GL-3) niin pieniksi, että ne siirtyvät verenkiertoon.
Tauti vaikuttaa yleisimmin verisuoniin, munuaisiin, sydämeen, ihoon ja aivoihin. Sen oireita ovat muun muassa raajojen kivut, lämmönnousu, huono lämmönsietokyky, vatsakivut, ripuli ja pahoinvointi. Sydänmuutokset, munuaistoiminnan heikkeneminen ja aivoverenkierron häiriöt johtavat tautia sairastavien potilaiden ennenaikaiseen kuolemaan.
Tauti on hyvin harvinainen. Fabryn taudin esiintyvyys on 1/50 000—117 000, mutta se on yleisempi miehillä, koska sen geeni on X-kromosomissa. Suomessa on diagnosoitu 30 Fabryn tautia sairastavaa henkilöä, joista puolet asuu Varsinais-Suomessa, ja hoito on keskittynyt Turun yliopistolliseen keskussairaalaan.
Tautia on todettu myös Pohjanmaalla toistakymmentä tapausta, ja potilaat ovat lähtöisin Vöyrin seudulta. Ensimmäiset todettiin vuonna 2013, ja tapauksia voi olla enemmänkin. Myös Ruotsissa on tapauksia Uumajan seuduilla, ja niiden yhteyttä suomalaisiin tutkitaan Vaasan keskussairaalassa.
Koska tauti on harvinainen ja oireet vaihtelevia ja tyypillisiä muillekin taudeille, se diagnosoidaan usein suhteellisen myöhään. Fabryn taudin oireet alkavat yleensä noin 10 vuoden iässä, mutta tauti diagnosoidaan keskimäärin 28 vuoden iässä.
Fabryn taudin perinteinen hoito on perustunut oireiden hoitamiseen (esimerkiksi dialyysihoito, sydämen ohitusleikkaukset ja kipulääkkeet). Hoidon ansiosta Fabryn tautia sairastavien miesten elinikä on ollut noin 50 vuotta ja naisten noin 70 vuotta.
Taudin uusi hoitomuoto on entsyymikorvaushoito, joka on käytössä Suomessa.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoja Suomen MS-liiton sivulla (Arkistoitu – Internet Archive)
https://fabry.neuroliitto.fi/
Fenyylipiperatsiini

| 1-Fenyylipiperatsiini |
| --- | --- |


Tunnisteet
IUPAC-nimi:  1-Fenyylipiperatsiini
CAS-numero:  92-54-6
PubChem CID:  7096
SMILES:  C1(=CC=CC=C1)N2CCNCC2
Ominaisuudet
Molekyylikaava:  C10H14N2
Moolimassa:  162.23 g/mol
Ulkomuoto:  kirkas väritön tai keltainen neste
Sulamispiste:  235-238 °C
Kiehumispiste:  286,5 °C
Tiheys:  1,0725 g/cm3
Liukoisuus veteen:  ei liukene veteen
   
1-Fenyylipiperatsiini on yksinkertainen kemiallinen yhdiste, jossa on piperatsiinirenkaaseen sitoutunut fenyyliryhmä.[lähde? ]
1-Fenyylipiperatsiini on myrkyllistä: sen oraalinen LD50 rotilla on 210 mg/kg.
Aiheesta muualla

1-Fenyylipiperatsiini PubChem-sivustolla. (englanniksi)
Everett

Everett voi tarkoittaa seuraavia:
Paikkoja

Everett, kaupunki Massachusettsissa
Everett, kunta (borough) Pennsylvaniassa
Everett, kaupunki Washingtonin osavaltiossa
Everettin laivastotukikohta
Everett Township, township Michiganissa
Everett Township, township Burtin piirikunnassa, Nebraskassa
Everett Township, township Dogen piirikunnassa, Nebraskassa
Everett, paikkakunta Kanadassa
Everettinvuoristo, vuoristo Antarktiksella
Sukunimi

Alexander Everett (1790–1847), yhdysvaltalainen diplomaatti ja kirjailija
Danny Everett (s. 1966), yhdysvaltalainen pikajuoksija
Douglas Everett (1905–1996), yhdysvaltalainen jääkiekkoilija
Edward Everett (1794–1865), yhdysvaltalainen professori ja poliitikko
Hugh Everett (1930–1982), yhdysvaltalainen kvanttifyysikko, monimaailmatulkinnan esittäjä
Jace Everett (s. 1972), yhdysvaltalainen laulaja ja lauluntekijä
Kenny Everett (1944–1995), brittiläinen koomikko
Rupert Everett (s. 1959), englantilainen näyttelijä
Tom Everett (s. 1948), yhdysvaltalainen näyttelijä
Wade Everett, Will Cookin ja Giles A. Lutzin yhteinen kirjailijanimimerkki.
Muita merkityksiä

Everett Piano Company, pianonvalmistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Everett”, voi hakea sivunnimihaulla, laajalla sivunnimihaulla tai tekstihaulla.
FS Dupetit-Thouars (D625)

| Dupetit-Thouars |
| --- | --- |


Aluksen vaiheet
Rakentaja:  Arsenal de Brest
Kölinlasku:  maaliskuu 1952
Laskettu vesille:  4. helmikuuta 1954
Palveluskäyttöön:  15. syyskuuta 1956
Poistui palveluskäytöstä:  1988
Tekniset tiedot
Uppouma:  2 750 t (standardi) 3 740 t (kuormattu)
Pituus:  128,6 m
Leveys:  12,7 m
Syväys:  5,4 m
Koneteho:  63 000 shp (47 000 kW
Nopeus:  34 solmua
Miehistöä:  347
Aseistus
Aseistus:  6 x 127 mm Mle 1948 -tykkiä 6 x 57 mm/60 Modèle 1951 4 x 20 mm tykkiä 12 x 550 mm torpedoputkea
Dupetit-Thouars (runkonumero D625) oli Ranskan laivaston 1956 palvelukseen otettu Surcouf-luokan hävittäjä.
Valmistus

Alus tilattiin Brestin laivastontelakalta, missä köli laskettiin maaliskuussa 1952. Se laskettiin vesille 4. helmikuuta 1954 ja otettiin palvelukseen 15. syyskuuta 1956.
Palvelus

Alus poistettiin palveluksesta 1988.
Erna Siikavirta

| Erna Siikavirta> Henkilötiedot |
| --- | --- |
Syntynyt: 8. lokakuuta 1977 (ikä 47) Espoo
Ammatti:  muusikko
Muusikko
Taiteilijanimi:  Enary, Ms. Erna
Aktiivisena:  1997–2008, 2021–
Tyylilajit:  Hard rock Shock rock Heavy metal Black metal Gravedigger metal Doom metal
Soittimet:  koskettimet, piano, laulu
Yhtyeet:  Lordi (1997–2005) Deathlike Silence (2006–2008) Arthemesia (2008–2010)  Infirmum (2021–)
 Nimikirjoitus
  [ Muokkaa Wikidatassa ] [ ohje ]  
Erna Inari Kaarina Siikavirta  (s. 8. lokakuuta 1977) on suomalainen pianisti. Hän on vaikuttanut monissa yhtyeissä, joista tunnetuimpana Lordi. Siikavirta soitti koskettimia myös Children of Bodomin kiertueella vuonna 1997 ja Sinergyssä 1999. Siikavirta käytti Lordissa taiteilijanimeä Enary, joka on muunneltu versio hänen toisesta nimestään Inarista.
Lordin jälkeen Siikavirta levytti Deathlike Silencen kanssa taiteilijanimellä Ms. Erna. Vuoteen 2010 asti hän soitti koskettimia Arthemesia-yhtyeessä. Työkseen Siikavirta opettaa pianon- sekä koskettimien soittoa kaikenikäisille oppilaille.
Vuonna 2021 Siikavirta liittyi doom metal -yhtye Infirmumiin.
Enaryn esiintymisasu

Enaryn alkuperäiseksi esiintymisasuksi Lordissa luotiin vuonna 1997 ihmisen ja hirviön sekoitus, sillä hän koki ahtaan paikan kammoa koko naaman peittävässä naamiossa. Enaryn naamio oli samankaltainen Mr. Lordin kanssa siten, että Siikavirran oikeista kasvoista oli näkyvissä osa, ja hänen omat hiuksensa olivat kokonaan esillä. Myöhemmin vuonna 2002 Enaryn asuun kuuluneet nahkavaatteet korvattiin eräänlaisella haarniskalla, ja hänen hahmostaan tuli valkyria. Vuonna 2004 asuun tehtiin The Monsterican Dream -albumin myötä pieniä muutoksia.
Diskografia

Lordi: Bend Over and Pray the Lord (1997) – koskettimet
Ancient Ceremony: Fallen Angel's Symphony (1998)
Lordi: Get Heavy (2002) – koskettimet
Lordi: The Monsterican Dream (2004) – koskettimet
Lordi: The Monster Show (2005) – koskettimet
Deathlike Silence: Vigor Mortis (2007) – koskettimet
Infirmum: The Great Unknown (2021) – koskettimet
Filmografia

The Kin (2004) – Enary
FS Dupetit-Thouars (1901)

| Dupetit-Thouars |
| --- | --- |
 Dupetit-Thouars

Aluksen vaiheet
Rakentaja:  Arsenal de Toulon
Kölinlasku:  huhtikuu 1899
Laskettu vesille:  5. heinäkuuta 1901
Palveluskäyttöön:  1905
Poistui palveluskäytöstä:  upotettu 7. elokuuta 1918
Tekniset tiedot
Uppouma:  9 367 t
Pituus:  139,97 m (kokonaispituus)
Leveys:  19,38 m
Syväys:  7,67 m
Koneteho:  22 000 ihp
Nopeus:  22 solmua
Miehistöä:  566
Aseistus
Aseistus:  2 × 194 mm/40 Mle 1893-96 -tykkiä 8 × Canon de 164 mm Modèle 1893 4 × 100 mm tykkiä 16 × 47 mm tykkiä 4 × 37 mm tykkiä 2 × torpedoputkea
FS Dupetit-Thouars oli 1900-luvun alussa valmistettu Ranskan laivaston Gueydon-luokan panssariristeilijä.
Valmistus

Alus tilattiin Toulonin laivastontelakalta, missä köli laskettiin huhtikuussa 1899. Alus laskettiin vesille 5. heinäkuuta 1901 ja otettiin palvelukseen 1905.
Palvelus

Ensimmäisen maailmansodan alus oli Kanaalin ja Atlantin alueilla. Alus suojasi 28 kauppalaivan saattuetta New Yorkista, kun Saksan keisarikunnan laivaston sukellusvene torpedoi  7. elokuuta 1918 risteilijän 400 merimailia Brestistä. Yhdysvaltain laivaston hävittäjät pelastivat pääosan miehistöstä.
Jalkapallo kesäolympialaisissa 1920

| Jalkapallo kesäolympialaisissa 1920 |
| --- | --- |
 
Joukkueet:  14
Isäntämaa:   Belgia
Kaupungit:  Antwerpen, Bryssel, Gent
Ajankohta:  28.8.–5.9.1920
 
Mitalistit
–  Kulta:   Belgia
–  Hopea:   Espanja
–  Pronssi:   Alankomaat
 
Maalintekijä:   Herbert Karlsson (7)
  ← 1912 1924 →
Belgian mestaruusjoukkue ennen loppuottelua Tšekkoslovakiaa vastaan.
Jalkapallo oli vuoden 1920 Antwerpenin olympialaisten ohjelmassa yhden olympiadin tauon jälkeen, sillä vuoden 1916 olympialaisia ei järjestetty ensimmäisen maailmansodan takia.
Olympiaturnaukseen osallistui 14 maata. Turnaukseen ilmoittautunut Sveitsi vetäytyi turnauksesta ennen otteluiden alkua. Ensimmäisenä ei-eurooppalaisena maana jalkapallon olympiaturnauksessa esiintyi Egypti. Turnaus pelattiin Bergvallin karsintajärjestelmän mukaan, jolloin ottelun hävinneet joukkueet pelasivat vielä turnauksen kakkossijasta.
Jo avauskierroksella koettiin yllätyksiä, kun Norja päihitti Ison-Britannian ja parhaita pelaajiaan säästellyt Tanska kompastui Espanjaan. Isäntäjoukkue Belgia selvisi loppuotteluun kukistamalla sekä Espanjan että Alankomaat luvuin 3–1. Tšekkoslovakia teki selvää jälkeä Jugoslaviasta, Norjasta ja Ranskasta.
Loppuottelussa kohtasivat Belgia ja Tšekkoslovakia 35 000-päisen yleisön edessä. Turnaus päättyi skandaaliin, kun Tšekkoslovakian joukkue marssi ulos kentältä kesken loppuottelun ja tuli diskatuksi. Peli karkasi täysin brittiläisen erotuomarin John Lewisin käsistä. Ottelua luonnehdittiin kovaksi, jossa pelattiin enemmän miestä kuin palloa. Belgialaishyökkääjä runnoi Tšekkoslovakian maalivahdin Klapkan tajuttomaksi, mutta tuomari ei katkaissut peliä ennen kuin tšekkoslovakialaispuolustaja tarttui käsin palloon, jolloin tuomiona oli rangaistuspotku ja 1–0-johtomaali Belgialle. Belgian toinen maali puolestaan syntyi paitsiotilanteesta, ja kun erotuomari vielä ajoi kentältä tästä huomauttaneen tšekkipelaajan, kuohahtivat tunteet kunnolla ja joukkue lähti pois kentältä. Belgian lippu nostettiin voittosalkoon ja raakalaismaisesti käyttäytynyt yleisö repi Tšekkoslovakian lipun palasiksi. Tšekkoslovakia teki ottelusta protestin, mutta se hylättiin ja maa tuli diskatuksi turnauksesta kentältä poistumisen vuoksi. Hopealle sijoittui Espanja.
Ottelut > Ottelut hopeasta ja pronssista

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |   Espanja |  2 |   |   |  |  |   |   |  |  |
|  |   Espanja |  2 |   |   |  |  |   |   |  |  |
|  |   Ruotsi |  1 |   |   |  |  |   |   |  |  |
|  |   Ruotsi |  1 |   |   |   Espanja |  2 |   |   |  |  |
|  |  |  |   |   |   Espanja |  2 |   |   |  |  |
|  |  |  |   |   |   Italia |  0 |   |   |  |  |
|  |   Italia |  3 |   |   |   Italia |  0 |   |   |  |  |
|  |   Italia |  3 |   |   |  |  |   |   |  |  |
|  |   Norja |  1 |   |   |  |  |   |   |  |  |
|  |   Norja |  1 |   |   |  |  |   |   |   Espanja |  3 |
|  |  |  |   |   |  |  |   |   |   Espanja |  3 |
|  |  |  |   |   |  |  |   |   |   Alankomaat |  1 |
|  |   Egypti |  4 |   |   |  |  |   |   |   Alankomaat |  1 |
|  |   Egypti |  4 |   |   |  |  |   |   |  |  |
|  |   Jugoslavia |  2 |   |   |  |  |   |   |  |  |
|  |   Jugoslavia |  2 |   |   |   Alankomaat |  wo |   |   |  |  |
|  |  |  |   |   |   Alankomaat |  wo |   |   |  |  |
|  |  |  |   |   |   Ranska |   |   |   |  |  |
|  |   |   |   |   |   Ranska |   |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
|  |   |   |   |   |  |  |   |   |  |  |
Egyptin turnaus päättyi voittoon, koska se oli aiemmin hävinnyt Italialle. Diskatulle Tšekkoslovakialle hävinnyt Ranska olisi ollut oikeutettu pelaamaan hopeamitaleista, mutta joukkue oli jo matkustanut pois kisapaikalta.
Everaldo

Everaldo vuonna 1970.
Everaldo Marques da Silva, lisänimeltään Everaldo, (11. syyskuuta 1944 Porto Alegre – 28. lokakuuta 1974) oli brasilialainen jalkapalloilija. Hän pelasi puolustajana. Everaldo pelasi Brasilian maajoukkueessa 26 kertaa vuosien 1967 ja 1972 välillä. Hän kuoli liikenneonnettomuudessa saamiinsa vammoihin. Grêmion lippuun on lisätty tähti hänen muistokseen.
Seurat

1965–1965: Esporte Clube Juventude (Brasilia)
1966–1974: Grêmio Foot-Ball Porto Alegrense (Brasilia)
Palkintoja ja saavutuksia

Roca Cup 1967 Brasilian pelaajana
Campeonato Gaúcho (Rio Grande do Sul -osavaltiomestaruus) vuosina 1964, 1966, 1967 ja 1968 (Grêmio Foot-Ball Porto Alegrense)
Rio Branco Cup 1967 (Grêmio Foot-Ball Porto Alegrense)
Jalkapallon maailmanmestaruus 1970
Brasilian hopeinen pallo -palkinto 1970.
Aiheesta muualla

"Everaldo: trikolorissa hohtava tähti" Grêmio websivuilla
Brasilian joukkue – Jalkapallon MM-kilpailut 1970
1 Félix |
2 Brito |
3 Piazza |
4 Carlos Alberto |
5 Clodoaldo |
6 Marco Antônio |
7 Jairzinho |
8 Gérson |
9 Tostão |
10 Pelé |
11 Rivelino |
12 Ado |
13 Roberto |
14 Baldocchi |
15 Fontana |
16 Everaldo |
17 Joel |
18 Paulo César |
19 Edu |
20 Dario |
21 Zé Maria |
22 Leão |
Valmentaja Zagallo
Fares Fares

Fares Fares, 2022.
Fares Fares (s. 29. huhtikuuta 1973 Beirut) on libanonilaissyntyinen Ruotsissa asuva näyttelijä. Hän muutti vuonna 1987 perheensä kanssa Ruotsiin, Örebrohon. Hän on elokuvaohjaaja Josef Faresin veli ja näyttelijä Jan Faresin poika. Fares Fares esittää pääosaa Josefin elokuvissa Jalla! Jalla! ja Kopps.
Filmografia

Före stormen (2000)
Jalla! Jalla! (2000)
Leva livet (2001)
Kopps (2003)
Dag och natt (2004)
Salto, salmiakk og kaffe (2004)
Fakiren fra Bilbao (2004)
Zozo (2005) (ääni)
Bang Bang Orangutang (2005)
Kill Your Darlings (2006)
7 miljonärer (2006)
Rahalla saa (2010)
Turvatalo (2012)
Zero Dark Thirty (2012)
Vanki (2013)
Lapsi 44 (2014)
Tapaus 64 (2018)
Aiheesta muualla

Fares Fares Internet Movie Databasessa. (englanniksi)
Ferdinand Linnus

Ferdinand Linnus, vuoteen 1935 Ferdinand Leinbock (1895–1942), oli virolainen kansatieteilijä. Hän oli vuosina 1929–1941 Viron kansallismuseon johtaja. Hänet vangittiin 1941 ja vietiin Venäjälle.
Julkaisuja

Die materielle Kultur der Esten, 1932
Eesti vanem mesindus 1. osa, 1938
Esko Korpilinna

Esko Korpilinna (28. kesäkuuta 1928 Lappeenranta – 2. lokakuuta 1992 Sollentuna, Ruotsi) oli suomalainen Ruotsissa asunut näytelmäkirjailija.
Esko Korpilinnan isä oli toimittaja ja kirjailija Toivo Korpilinna. Esko Korpilinna asui vuodesta 1952 alkaen pysyvästi Ruotsissa.
Korpilinna kirjoitti radiokuunnelmia ja näytelmiä. Hän teki myös käsikirjoituksen kahteen Oiva Lohtanderin ohjaamaan tv-näytelmään Rautapää Kaarle (1972) ja Murhataanpa Bobrikov (1996).
Teoksia

Karhunkuoppa : radiokuunnelma. 1963
Kammottavia naapureita : radiokuunnelma. 1967
Evankelisluterilainen murtovaras : radiokuunnelma. 1969
Jääkauden lapsia : radiokuunnelma. 1969
Uhraus : radiokuunnelma. 1969
Kansalaiskilpa : radiokuunnelma. 1970
Isäntä äänessä : radiokuunnelma. 1971
Rautapää Kaarle : tv-näytelmä. 1972
Uuteen maailmaan : radiokuunnelma. 1973, julkaistu kokoelmassa Suomalaisen ääniä: suomalaisia kuunnelmia 1970–74, Otava 1976
Grrrrrrrr... : radiokuunnelma. 1974
Kassandrovskyn kirje : näytelmä. 1975
Biancan henget : radiokuunnelma. 1978
Vajavaisten vallankumous : näytelmä. 1986, radiokuunnelmana 1989
Murhataanpa Bobrikov : tv-näytelmä. 1996
Palkinnot

Sokeain kuunnelmapalkinto 1973 (radiokuunnelmasta Uuteen maailmaan)
Aiheesta muualla

Ylen elävä arkisto : Murhataanpa Bobrikov[vanhentunut linkki]
Ferdinand Kauer

Ferdinand Kauer (kastettu 18. tammikuuta 1751 Klein-Tajax – 13. huhtikuuta 1831 Wien) oli itävaltalainen säveltäjä ja kapellimestari.
Kauer soitti lapsena urkuja jesuiittakirkossa ja oli sitten urkurina Trnavassa jesuiittaseminaarissa. Hän myös opiskeli Trnavassa filosofiaa ja lääketiedettä. Kauer muutti Wieniin vuoden 1777 paikkeilla. Hänen sävellysopettajinaan toimivat siellä Heidenreich ja Zimmermann. Noin vuodesta 1781 Kauer työskenteli Theater in der Leopoldstadtissa viulistina. Hän sai nimityksen teatterin musiikkikoulun johtajaksi vuonna 1789 ja toimi sittemmin teatterin toisena kapellimestarina. Vuosina 1810–1811 Kauer oli kapellimestari Grazissa. Hän palasi joksikin aikaa Theater in der Leopoldstadtin palvelukseen, mutta siirtyi sitten Theater in der Josefstadtiin, jossa toimi kapellimestarina vuosina 1814–1818. Vuosiksi 1821–1830 Kauer palasi Theater in der Leopoldstadtiin sen toisena viulistina. Hän menetti lähes koko omaisuutensa tulvassa vuonna 1830.
Kauer sävelsi parisataa näyttämöteosta. Muuhun tuotantoon kuuluu suurimuotoisia orkesteriteoksia ja hengellistä musiikkia. Kauer menestyi muun muassa teoksellaan Das Donauweibchen (1798), jota esitettiin eri puolilla Eurooppaa. Hän julkaisi myös oppikirjat Singschule nach dem neuesten System der Tonkunst ja Kurzgefasste Generalbass-Schule für Anfänger.
Aiheesta muualla

IMSLP: nuotteja
Filosofisia kirjoituksia

| Filosofisia kirjoituksia |
| --- | --- |

Kirjailija:  Maurice Merleau-Ponty
Kieli:  ranska
Genre:  filosofia
Suomennos
Suomentaja:  Miika Luoto ja Tarja Roinila
Kustantaja:  Nemo
Julkaistu:  2012
Ulkoasu:  nidottu
Sivumäärä:  485
ISBN:  978-952-240-105-2
Aiheesta muualla
Fennica
Löydä lisää kirjojaKirjallisuuden teemasivulta
Filosofisia kirjoituksia on vuonna 2012 ilmestynyt suomennoskokoelma ranskalaisen fenomenologisen filosofin Maurice Merleau-Pontyn esseitä 1940-luvun puolivälistä vuoteen 1961. Kirjoitukset ovat suomentaneet filosofi Miika Luoto ja kääntäjä Tarja Roinila. Suomennoksen on kustantanut Nemo. Tekstit kokoavat läpileikkauksen Merleau-Pontyn keskeisistä teemoista. Valikoima sisältää muun muassa esseen Silmä ja henki, jonka aikaisempi käännös on ilmestynyt nimellä Silmä ja mieli.
Harri Mäcklinin arvion (Helsingin Sanomat) mukaan teos käy erityisen hyvin sellaiselle, jolle fenomenologinen ajattelu ei ole tuttu. Hän kiitti myös suomennosta, sillä vaikka Merleau-Pontyn ilmaisu on selkeää, kääntäminen ei ole helppoa, sillä hänen käsittelemänsä asiat eivät ole helposti sanoin ilmaistavissa.
Suomentajat Miika Luoto ja Tarja Roinila saivat teoksesta vuoden 2013 J. A. Hollon palkinnon.
Falling Down

| ”Falling Down” Oasis |
| --- | --- | --- |

Singlen tiedot
 Albumilta: Dig Out Your Soul
 B-puoli: ”Those Swollen Hand Blues”
 Äänitetty : 2007, Abbey Road Studios, Lontoo
 Julkaistu: 9. maaliskuuta 2009
 Tekijä(t): Noel Gallagher
 Tuottaja(t): Dave Sardy
 Tyylilaji: psykedeelinen rock
 Kesto: 04.27
 Levy-yhtiö: Big Brother Recordings
Oasiksen muut singlet
| ”I’m Outta Time” 2008 | ”Falling Down” 2009 | ”Boy with the Blues” 2009 |
Falling Down on rock-yhtye Oasiksen kappale, joka julkaistiin virallisena singlenä 9. maaliskuuta 2009 ja nousi suoraan Britannian singlelistan sijalle 10. Kappaleen on kirjoittanut Noel Gallagher, joka myös laulaa sen. Falling Down soi myös Eden of the East -animen alkutunnuksena.
Kappaleet

"Falling Down" (albumiversio) – 4:27
"Those Swollen Hand Blues" – 3:19
"Falling Down" (The Gibb Mix) – 5:12
"Falling Down" (The Prodigy version) – 4:27
"Falling Down" (albumiversio)
"Those Swollen Hand Blues"
"Falling Down" (Amorphous Androgynous A Monstrous Psychedelic Bubble remix) – 22:27
"Falling Down" (album versio)
"Those Swollen Hand Blues"
"Falling Down" (demo)
"Falling Down" (The Gibb Mix)
"Falling Down" (The Prodigy version)
"Falling Down" (Amorphous Androgynous A Monstrous Psychedelic Bubble remix)
"Falling Down" (albumiversio) – 4:20
"Those Swollen Hand Blues" – 3:19
"Falling Down" (Amorphous Androgynous A Monstrous Psychedelic Bubble remix) – 22:27
"Falling Down" (The Gibb Mix) – 5:12
"Falling Down" (The Prodigy version) – 4:27
"Falling Down" (Music Video original Ver.)
"Falling Down" (Music Video "Eden of the East" Ver.)
Firefighter

|  Firefighter |
| --- | --- |

Kappaleen tiedot
Esittäjä(t):  Nutsa Buzaladze
Levy-yhtiö:  Dimitrov,  Stop Talking Music Group
Kesto:  3:03
Tyylilaji:  pop
Julkaistu:  11. maaliskuuta 2024
Säveltäjä(t):  Darko Dimitrov Ada Satka
Sanoittaja(t):  Darko Dimitrov Ada Satka
Euroviisutiedot
Vuosi:  2024
Maa:  Georgia
Kieli:  englanti
Sijoitus:  21.
Pisteet:  34
Sanat:  sanoitus
Video:  videolinkki
Aikajärjestys
 ◄ ”Echo” (2023) 
Firefighter (suom. Palomies) on georgialaisen laulajan Nutsa Buzaladzen esittämä kappale, joka julkaistiin 11. maaliskuuta 2024. Buzaladze edusti kappaleella Georgiaa vuoden 2024 Eurovision laulukilpailussa Malmössä. Kappale sijoittui finaalissa 21. sijalle saatuaan yhteensä 34 pistettä, joista 19 yleisöltä ja 15 raadeilta.
Fela Sowande

Fela Sowande (1905–1987) oli nigerialainen säveltäjä ja urkuri. Hän sävelsi jazzia ja taidemusiikkia.
Sowande syntyi musikaaliseen perheeseen. Hän aloitti uransa kuorolaulajana. Sowande alkoi perehtyä jazziin 1930-luvun alussa, ja muutti samoihin aikoihin Lontooseen. Hän palasi Nigeriaan vuonna 1953 ja kuoli vuonna 1987 aivohalvaukseen Ravennassa, Ohiossa.
Sowanden sävellyksiin kuuluvat muiden muassa African Suite (1944) ja Folk Symphony (1960). Monet hänen varhaisista sävellyksistään olivat urkuteoksia.
Aiheesta muualla

Fela Sowande (englanniksi)
Farmind

| Farmind |
| --- | --- |
Perustettu:  2005
Lakkautettu:  2014
Kotipaikka:  Oulu, Finland
Toimiala:  videopeliteollisuus
Infobox OKVirheellinen NIMI-arvo: 
Farmind oli suomalainen vuonna 2005 perustettu pelitalo, joka sijaitsi Oulussa.
Arvioita

Puzzle Scape PlayStation Portable -alustalle sai 7.5/10 IGN:n arvostelussa.
Wacky Races: Crash & Dash Nintendo DS -alustalle sai 4.2/10 IGN:n arvostelussa.
World Series of Poker 2008: Battle for the Bracelets Nintendo DS -alustalle sai 5.5/10 IGN:n arvostelussa.